a homokon is, úgy kaszálókon, mint legelőkön. Szikes legelőkön 
gyakran egymagában nagy területeket borít, különösen száraz 
években, míg a nedvdúsabb T. strictum mindinkább kisebb térre 
szorul. Bebizonyítva látjuk Bernátsky azon állítását, hogy a legel- 
tetés a növényzet gyérülését a mesofil-fajok pusztulását s xerotil- 
fajok elszaporodását vonja maga után, aminek következménye az 
lesz, hogy a különben elég változatos sziki fllora is idővel hasonló 
lesz az Alföld többi részéhez és inkább az egyének sokaságában 
fog kitűnni, mint a fajok gazdaságában. 
Trifolium ornithopodioides (L ) Sm. Hazánk e kitűnő szik- 
növénye sokáig ismeretlen volt, míg azt Simonkai Aradmegye vak 
szikesein meg nem találta. Simonkai a virág fehér színére és 
kisebb alakjára támaszkodva, T. perpusillum néven írta le. Ma 
már tudjuk, hogy a T. perpusillum semmi más, mint a T. ornitho- 
podioides (L.) Sm. synonimja Virágának színe rendesen halavány 
rózsaszínű, fehéres rózsaszínű vagy fehér. Szín áltozása valószínű- 
leg a talaj chemiai összetételével, de különösen sótartalmával van 
kapcsolatban. Mert amint a tapasztalat bizonyítja és magam is 
megg 3 r őződtem. a vaksziken és kevesebb vizet tartalmazó talajon 
termő példányok alacsonyabbak és pártájuk fehér, míg a több 
vizet tartalmazó szikes pocsolyák körül növök magasabbak és 
virágjuk rózsaszínű. Szóval a talajnak nagyobb vagy kisebb mér- 
tékben való elszikesedése némely esetben a virág színére is befo- 
lyással van; szépen tanulmányozható ez a folyamat az A. aspleni- 
folianá-niú. Simonkai példányait is, ha nem tévedek, az első csoport- 
hoz kellene sorolni, legalább amellett bizonyít a T. perpusillum 
név és a virág fehér színe. 
Ha május hó első napjaiban a Bácska nedves dunamenti 
szikeseit vagy szikes pocsolyáit vizsgáljuk, egy haragos zöld és 
üde gyepeket alkotó Trifolium fog feltűnni, mely kezdetben azt a 
benyomást kelti, mintha egy kifejlődésben levő Trifolium - mai 
lenne dolgunk. Ha májusban sok eső esik, akkor a szikes pocso- 
lyák ezen üde Trifolium gyepeit a víz teljese \ ellepi és ilyenkor 
csak a visszás -tojásdad levelei úszkálnak a víz színén, néha kifej- 
lődésben levő Trifolium parvi flórian pirosán pettyezett leveleivel 
vegyesen. Ha ezen érdekes Trifolium - gyepekkel közelebbről aka- 
runk megismerkedni s a szikes pocsolyákból kihozunk egv-két 
tövet, csak akkor tűnik ki, hogy teljesen kifejlődött Trifolium 
ornithopodioides - sel van dolgunk, mert rajta már virágokat is 
látunk, melyek ilyenkor bontogatják fehér vagy rózsaszínű szir- 
maikat. A virágokat közelebbről megvizsgálva, azonnal feltűnik, 
hogy azoknak elhelyezkedése más, mint a megszokott és úton- 
útfélen található Trifoliumok-é , a virágzat ugyanis nem sokvirágú 
fejecskéből áll, hanem virágai a szaron 2-sével. legfeljebb 3 asával 
állanak. Élettartama igen rövid, legfeljebb 5 — 8 hétig él és ezen 
idő alatt virágzik és magot érlel. Valószínűleg ezen körülmény 
okozta azt, hogy hazánk szikes vidékeiről oly kevéssé ismeretes. 
